# Aks-Rapunsel

### Fra Wikipedia, den frie encyklopædi

| Aks-Rapunsel | ?

Aks-Rapunsel (Phyteuma spicatum).
Videnskabelig klassifikation

Rige: | Plantae (Planter)
Division: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Asterales (Kurvblomst-ordenen)
Familie: | Campanulaceae (Klokkeblomst-familien)
Slægt: | Phyteuma (Rapunsel)
Art: | Phyteuma spicatum

Aks-Rapunsel (Phyteuma spicatum) er en staude med en opstigende vækst. Stænglerne er glatte og bærer spredte, ustilkede og smalt ægformede blade. Den grundstillede bladroset består af bredt ægformede, langstilkede blade. Alle blade er krusede med grovtakket rand. Oversiden er mørkegrøn, mens undersiden er lysere. Blomstringen sker i juni-august, hvor man finder blomsterne samlet i endestillede aks. De enkelte blomster er lysegrønne til gulligthvide med sammenvoksede, smalle kronblade, sådan at akset får et trævlet udseende. Frøene modner godt og kan spire på egenede steder i danmark.

Ikke-synlige træk

Rodnettet er kraftigt og dybtgående.

Størrelse

0,50 x 0,25 m (50 x 5 cm/år)

Hjemsted

Arten findes i hele Vesteuropa fra Sydnorge til Spanien, hvor den overalt forekommer i løvskove og på overdrev, hvor bunden er fugtig og leret. I sydtyske Ahorn-Aske-Elmeskove findes den bl.a. sammen med Almindelig Bingelurt, Almindelig Engelsød, Almindelig Fjerbregne, Almindelig Fjerbusk, Almindelig Gyldenris, Almindelig Hasselurt, Almindelig Mangeløv, Almindelig Miliegræs, Cyclamen purpurascens, Hjortetunge, Hulrodet Lærkespore, Nælde-Klokke, Rundfinnet Radeløv, Skovmærke, Skov-Star, Skovsyre, Sort Druemunke, Stor Fladstjerne og Svalerod-Ensian.

Hentet fra "http://da.wikipedia.org../../../a/k/s/Aks-Rapunsel_46c4.html"

Kategorier: Taksonomisk beskrevet | Haveplanter | Stauder | Hvide blomster

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- Français
- Nederlands